钦定古今图书集成/理学汇编/文学典/第117卷 > 王翃
## 钦定古今图书集成/理学汇编/文学典/第117卷 > 王翃

按《嘉兴府志》：“翃字介人。慕孟浩然之风，隐居𥳑傲，不合时宜，日以吟咏为乐。其诗有《春槐》《秋槐》二集，一时
名公卿俱推重之。里中诸子更唱迭和，因有梅里派
之称。诗馀三千馀首，自《花间》《草堂》而外，长短诸体，莫
不备悉，为词林大成。尤工曲律，作《红情言》《榴中怨》《纨
扇》《词苑春秋》诸传奇，及《冯夫人》《李蕙娘》诸杂剧二十”
馀种。晚游粤，于赣州遇盗，所携诸稿散失，仅存什之
一二。归未至家，道殁。其族弟庭为之传。